### NN 140/2015 (30.12.2015.), Odluka o izvješćivanju o stanju određenih potraživanja i obveza u stranim sredstvima plaćanja

HRVATSKA NARODNA BANKA

2615

Na temelju članka 30. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donio je 28. prosinca 2015.

ODLUKU

O IZVJEŠĆIVANJU O STANJU ODREĐENIH POTRAŽIVANJA I OBVEZA U STRANIM SREDSTVIMA PLAĆANJA

I.

Ovom se odlukom utvrđuje obveza te način i rokovi dostavljanja Izvješća o stanju određenih potraživanja i obveza u stranim sredstvima plaćanja (u nastavku teksta: Izvješće) Hrvatskoj narodnoj banci (u nastavku teksta: HNB).

II.

Obvezu dostavljanja Izvješća imaju:

– kreditne institucije (banke i štedne banke) sa sjedištem u Republici Hrvatskoj koje su dobile odobrenje za rad od Hrvatske narodne banke,

– podružnice kreditnih institucija iz druge države članice Europske unije za koje je njezino nadležno tijelo dostavilo obavijest Hrvatskoj narodnoj banci o osnivanju podružnice u Republici Hrvatskoj i

– podružnice kreditnih institucija iz trećih država koje su od Hrvatske narodne banke dobile odobrenje za osnivanje podružnice kreditne institucije iz treće države (u nastavku teksta: banke).«

Obvezu dostavljanja Izvješća ima i Hrvatska banka za obnovu i razvitak (u nastavku teksta: HBOR).

III.

Izvješće se dostavlja na obrascu koji je sastavni dio ove Odluke.

Svi iznosi u Izvješću iskazuju se u milijunima eura, s jednim decimalnim mjestom.

Za preračunavanje iznosa iz originalnih valuta u eure upotrebljavaju se srednji tečajevi s tečajne liste HNB-a koji su se primjenjivali na dan za koji se izrađuje Izvješće.

Banke i HBOR obvezni su na zahtjev HNB-a dostaviti i sve ostale informacije kojima se pojašnjavaju podaci iz Izvješća.

IV.

Banke i HBOR obvezni su dostavljati Izvješće HNB-u svaki radni dan, najkasnije do 12 sati, s podacima za prethodni radni dan.

Radnim danima u smislu ove Odluke smatraju se dani od ponedjeljka do petka, a neradnim danima smatraju se subota, nedjelja i blagdani.

V.

Danom stupanja na snagu ove Odluke prestaje važiti Odluka o načinu i rokovima dostavljanja izvješća o stanju određenih potraživanja i obveza u stranim sredstvima plaćanja (»Narodne novine«, br. 140/2004., 70/2006. i 150/2008.).

VI.

Prvo Izvješće u skladu s ovom Odlukom banke i HBOR dužni su dostaviti HNB-u 2. veljače 2016. s podacima za 1. veljače 2016.

Ova Odluka objavljuje se u »Narodnim novinama«, a stupa na snagu 1. veljače 2016.

O. br. 357-020/12-15/BV

Zagreb, 28. prosinca 2015.

Guverner
Hrvatske narodne banke
prof. dr. sc. Boris Vujčić, v. r.

**PRILOG**

OBRAZAC IZVJEŠĆE O STANJU ODREĐENIH POTRAŽIVANJA I OBVEZA U STRANIM SREDSTVIMA PLAĆANJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                   (naziv banke)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                     (sjedište)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                (matični broj)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
     (osoba za kontakt, br. telefona)

Izvješće o stanju određenih potraživanja i obveza u stranim sredstvima plaćanja na dan\_\_\_\_\_\_\_\_\_\_\_\_

|  |  |  |
| --- | --- | --- |
| Red. br. | Potraživanja i obveze | **Dnevno stanje** *(u mil. EUR, s jednim decimalnim mjestom, prema srednjem tečaju HNB-a koji se primjenjivao na dan za koji se izrađuje Izvješće)* |
| 1. | Strana gotovina i čekovi koji glase na stranu valutu | rn. 150, 300, 301 |
| 2. | Devizni tekući računi i posebni devizni računi kod stranih banaka | rn. 3100, 3101 |
| 3. | Devizni tekući računi kod HNB-a i banaka (red. br. 3.a + red. br. 3.b) |  |
| 3.a | – kod HNB-a | rn. 3110 |
| 3.b | – kod banaka | rn. 3111 |
|  | Specifikacija po bankama: |  |
|  | a) |  |
|  | b) |  |
|  | ... |  |
| 4. | Devizni tekući računi i devizni depoziti kod HBOR-a | rn. 3113, 3313a |
| 5. | Devizni depoziti kod banaka | rn. 3311a |
|  | Specifikacija po bankama: |  |
|  | a) |  |
|  | b) |  |
|  | ... |  |
| 6. | Devizni depoziti kod HNB-a (red. br. 6.a + red. br. 6.b) |  |
| 6.a | Devizni depoziti s osnove obvezne pričuve u stranoj valuti | rn. 33100b i dio računa 3116 koji se odnosi na izdvojeni devizni dio obvezne pričuve preko druge banke |
| 6.b | Ostali devizni depoziti | rn. 33101 |
| 7. | Devizni depoziti s osnove obvezne pričuve u stranoj valuti | dio računa 3116 koji se odnosi na održavanje deviznog dijela obvezne pričuve preko druge banke |
| 8. | Devizni depoziti kod stranih financijskih institucija | rn. 3392a |
| 9. | Vrijednosni papiri i drugi financijski instrumenti u devizama koji se drže radi trgovanja i koji su raspoloživi za prodaju | rn. 35920, 35921, 3594, 369200, 369207, 369210, 369217, 369400, 369407, 369410, 369417 |
| 10. | Vrijednosni papiri i drugi financijski instrumenti u devizama koji se drže do dospijeća i dužnički vrijednosni papiri kupljeni prilikom emisije izravno od izdavateljac | rn. 379200, 379207, 379210, 379217, 379400, 379407, 379410, 379417, 38920, 38921, 3894 |
| 11. | Određena potraživanja u stranim sredstvima plaćanja  (zbroj od red. br. 1 do red. br. 10) |  |
| 12. | Devizni računi banaka i ostalih bankovnih institucija | rn. 7011, 7012, 71111, 71115, 71117, 71119, 7112 |
|  | Specifikacija po bankama: |  |
|  | a) |  |
|  | b) |  |
|  | ... |  |
|  | Specifikacija po ostalim bankovnim institucijamad: |  |
|  | a) |  |
|  | b) |  |
|  | ... |  |
| 13. | Devizni računi i devizni depoziti HBOR-a | rn. 7013, 7113, 7313 |
| 14. | Devizni depoziti banaka i ostalih bankovnih institucija | rn. 7311, 7312 |
|  | Specifikacija po bankama: |  |
|  | a) |  |
|  | b) |  |
|  | ... |  |
|  | Specifikacija po ostalim bankovnim institucijama: |  |
|  | a) |  |
|  | b) |  |
|  | ... |  |
| 15. | Devizni depoziti s osnove obvezne pričuve u stranoj valuti | dio računa 71116 koji se odnosi na održavani devizni dio obvezne pričuve banaka koje održavaju obveznu pričuvu preko drugih banaka |
| 16. | Devizni depoziti stranih osoba  (red. br. 16.a do 16.c) |  |
| 16.a | Devizni depoziti stranih financijskih institucija | rn. 7392 |
| 16.b | Devizni depoziti stranih trgovačkih društava | rn. 7395 |
| 16.c | Devizni depoziti stranih fizičkih osoba | rn. 7396 |
| 17. | Devizni krediti od stranih osoba (zbroj od red. br. 17.a do red. br. 17.d) |  |
| 17.a | Devizni krediti od stranih financijskih institucija | rn. 7492 |
| 17.b | Devizni krediti od stranih država | rn. 7494 |
| 17.c | Devizni krediti od stranih trgovačkih društava | rn. 7495 |
| 17.d | Devizni krediti od stranih fizičkih osoba | rn. 7496 |
| 18. | Određene obveze u stranim sredstvima plaćanja  (zbroj od red. br. 12 do red. br. 17) |  |
|  |  |  |
|  |  |  |
| a Uključuju se samo oni devizni depoziti kojima je preostalo do tri mjeseca do dospijeća. Analitički računi koji završavaju s br. 9, ne uključuju se u izvješće.   b Banka koja izdvaja devizni dio obvezne pričuve za sebe ili za sebe i za račun drugih banaka, prikazuje samo iznos deviznog dijela obvezne pričuve koji izdvaja za sebe.   c Uzimaju se u obzir samo oni vrijednosni papiri i drugi financijski instrumenti u devizama koji se drže do dospijeća i dužnički vrijednosni papiri kupljeni prilikom emisije izravno od izdavatelja kojima je preostalo do tri mjeseca do dospijeća.   d Definicija pojma »ostale bankovne institucije« određena je Uputom za primjenu Kontnog plana za banke. | | |

140 30.12.2015 Odluka o izvješćivanju o stanju određenih potraživanja i obveza u stranim sredstvima plaćanja

140 30.12.2015 Odluka o izvješćivanju o stanju određenih potraživanja i obveza u stranim sredstvima plaćanja

140 30.12.2015 Odluka o izvješćivanju o stanju određenih potraživanja i obveza u stranim sredstvima plaćanja

140 30.12.2015 Odluka o izvješćivanju o stanju određenih potraživanja i obveza u stranim sredstvima plaćanja